 Esta 5  O wee ruo nụbọchị nke atọ na Esta jiri ejiji dị ka nwunye eze, wee gaa guzoro nogige nke dị nime nụlọ eze, bụ nke chere ihu nụlọ eze, ka eze nọ ọdụ nocheeze ya nụlọ eze nke chere ihu nebe e si abata nụlọ ahụ.O wee ruo na ozugbo eze hụrụ Esta nwunye ya ka o guzo nogige ụlọ ya, ihe ya masịrị ya, eze wee setịara Esta mkpanaka ọlaedo o ji naka. Esta wee bịa nso metụ aka nọnụ mkpanaka ahụ.Eze wee sị ya: Ọ bụ gịnị, Esta nwunye m, gịnịkwa ka ị chọrọ ka m meere gị? Ọ bụrụgodị ọkara alaeze m, a ga-enye gị ya!Esta wee sị: Ọ bụrụ na ọ dị eze mma, ka eze na Heman bịa taa noriri m kwadebeere ya.Eze wee sị: Gwanụ Heman ka o mee ihe Esta kwuru negbughị oge. E mesịa, eze na Heman bịara oriri ahụ Esta kwadebere.Ka oge na-aga, eze sịrị Esta noge a na-aṅụ mmanya: Gịnị ka ị na-arịọ ka m meere gị? A ga-emere gị ya! Gịnị ka ị chọrọ ka m meere gị? Ọ bụrụgodị ọkara alaeze m, ka e mee ya!Esta wee zaa, sị: Ihe m na-arịọ na ihe m chọrọ ka e meere m bụ,Ọ bụrụ na ihe m masịrị gị, ọ bụrụkwa na ọ dị mma nanya eze imere m ihe m chọrọ na ime ihe m na-arịọ, ka eze na Heman bịa noriri m ga-emere ha echi, m ga-emekwa dị ka eze kwuru echi.Heman wee jiri ọṅụ na obi ụtọ laa nụbọchị ahụ; ma ozugbo Heman hụrụ Mọdekaị nọnụ ụzọ ámá eze, hụkwa na o bilighị, ọ maghịkwa jijiji nihi ya, ọnụma wee ju Heman obi ozugbo ahụ nihi Mọdekaị.Otú ọ dị, Heman jidere onwe ya wee bata nụlọ ya. O wee kpọkọta ndị enyi ya na Ziresh nwunye ya;Heman wee kọọrọ ha banyere ịdị ukwuu nke akụnụba ya nakwa otú ụmụ ya si dị ọtụtụ nakwa ihe niile eze ji mee ka ọ dị ukwuu nakwa otú o si bulie ya elu karịa ndị isi na ndị na-ejere eze ozi.Heman wee gaa nihu ịsị: Esta bụ nwunye eze kpọkwara naanị mụ na eze oriri nke ọ kwadebere, ọ kpọkwara mụ na eze ka anyị bịa na nke ya echi.Ma ihe a niile enweghị nke dị m mma ma m na-ahụ Mọdekaị onye Juu ahụ ka ọ nọ ọdụ nọnụ ụzọ ámá eze.Ziresh bụ nwunye ya na ndị enyi ya niile wee sị ya: Ka ha rụọ osisi ogo ya dị iri kubit ise. E ruzie nụtụtụ gwa eze ka a kwụgbuo Mọdekaị nelu ya. Jirizie ọṅụ soro eze gawa oriri ahụ. Nke ahụ wee dị nnọọ mma nanya Heman, o wee kwuo ka a rụọ osisi ahụ. 